Apoyos cívicos al proyectu pilotu pal asturianu como llingua vehicular
#000001
Iniciativa pol Asturianu quixo amosar el so apoyu al plan pilotu que se va poner en marcha a la lo llargo del próximu cursu col asturianu como llingua vehicular. “Esta midida ye un fechu positivu y que va na llinia de lo qu’ha ser un verdaderu procesu de normalización, magar qu’entamar en namás diez centros, dempués de cuasi cuarenta años de retrasu d’esti procesu, paez insuficiente y demasiao lento”, espliquen.
#000002
Sicasí, recuerden, “ye importante recordar que l’asignatura de Llingua Asturiana vien tando en marcha dende 1984 de forma voluntaria dn tolos niveles, inclusive compitiendo en secundaria con asignatures mui atractives, y que les families y l’alumnáu vienen acoyéndola con gran ésitu, magar les torgues puestes en dellos centros. Esto da una base bien esperanzadora pa la puesta en marcha del procesu d’introducción del asturianu como llingua vehicular d’otres asignatures”.
#000003
Hai que recordar qu’amás d’esti apoyu de les families los sindicatos asturianos y estatales amosaron yá’l so sofitu a estes midíes.
#000004
“Agora ye importante planificar bien esti procesu, pa que seya esitosu, xenerar los materiales necesarios, la formación que’l profesoráu precise y la promoción afayadiza de la midida” reclamen dende la organización.
La noticia de la ufierta pal próximu cursu de l’asignatura de Llingua Asturiana n’Educación Infantil “ye bien positiva tamién, y vien a terminar con una illegalidá, pues la Llei d’Usu del asturianu de 1998 determinaba la obligación pa l’alministración d’ufiertar l’asignatura en tolos niveles educativos”, espliquen dende la organización.
#000005
Sicasí, dende Iniciativa recuerden que “Ye necesario, pa cumplir dafechu la llexislación, qu’esta ufierta s’estienda a otros niveles onde entá nun llega, talos como la FP, FP básica y otros estudios reglaos qu’entá nun cuenten cola ufierta d’asturianu”.
#000006
Amás, insisten “ye de suma importancia la reconocencia inmediata per parte del Ministeriu d’Educación de la especialidá docente d’asturianu pal profesoráu, que vive en condiciones llamentables de continua interinidá, xenerando situaciones que nun permiten garantizar la calidá del enseñu, con una gran inestabilidá”.
Dende Iniciativa animen a les families asturianes “a reclamar nos sos centros que s’apliquen estes midíes”, y recuerden “que la llei garantiza que con qu’un solu alumnu o alumna quiera matriculase na asignatura, esta ha d’impartise nel centru, un modelu qu’habría estendese, como drechu humanu que ye, a la posibilidá de tener l’asturianu como llingua vehicular d’otres asignatures”.
#000007
Deixa unha resposta Cancelar a resposta
#000009
O teu enderezo electrónico non se publicará Os campos obrigatorios están marcados con *
#000010
Gardar o meu nome, correo electrónico e sitio web neste navegador para a próxima vez que faga un comentario.
#000011
Este sitio emprega Akismet para reducir o spam. Aprende como se procesan os datos dos teus comentarios.
#000013